**Heidi Jõks** (neiupõlvenimi **Heidi Vilu**; sündinud 1981) on eesti suhtekorraldaja ja muuseumitöötaja. Eesti Loodusmuuseumi direktor aastatel 2011–2019 ja taas 2021. aastast.

Elulugu
-------

Ta on lõpetanud 2000. aastal Tartu Karlova Gümnaasiumi ja õppinud aastatel 2000–2004 Tartu Ülikoolis keskkonnatehnoloogiat. Tema bakalaureusetöö teema oli "Ökoloogilised ehitusmaterjalid ja ökomajad Eestis". Selles uuris ta muu hulgas Peeter Jalaka, perekond Kärmase ja Heikki Zoova kodusid.

Ta on alates 2004. aastast rahvusvahelise noorteorganisatsiooni Ettevõtlike Noorte Koda (Junior Chamber International) liige ja JCI e-Koja juhatuse liige.

Aastatel 2004–2007 töötas ta Saint-Gobain Sekurit Eesti ASis töökeskkonna, töötervishoiu ja tööohutuse spetsialistina. Aastatel 2005–2008 oli ta Saint-Gobain Nordic and Baltic Delegationi siseaudiitor. Aastatel 2008–2010 töötas ta Tööinspektsiooni teabeosakonna juhatajana ja aastatel 2010–2011 If Kindlustuse (If P&C Insurance AS) kommunikatsioonijuhina.

2011. aastal valiti Heidi Vilu avaliku konkursi tulemusel Eesti Loodusmuuseumi direktoriks, kus ta vahetas välja viis aastat muuseumi direktorina töötanud Maris Laja. See tekitas vastuseisu Eesti Loodusmuuseumi kollektiivis, sest neile oli algul teatatud, et uue juhina asub tööle hoopis Vene Teatri endine juht Jaanus Kukk. Samuti kaheldi, kas Vilul on piisavalt juhtimiskogemust ja kas ta tunneb valdkonda. Kuna konkursi korraldamisel esines probleeme, siis kritiseeriti ka Keskkonnaministeeriumi haldussuutlikkust ja soovitati uue konkursi väljakuulutamist. Vastuseks muuseumitöötajatele kinnitas Keskkonnaministeeriumi kantsler Rita Annus, et muuseum vajab just Heidi Vilu lähenemist, kes "oli kandidaatidest kõige kaasaegsema ja külalistekesksema lähenemisega". Muuseumitöö kogemuse sai Vilu viimaselt töökohalt, kus ta haldas ka Eesti Kindlustuse Muuseumi tööd. Pressinõukogu hinnangul rikkus Eesti Ekspress oma sel teemal ilmunud artikliga head ajakirjandustava.

Isiklikku
---------

Ta on olnud laulupidude tunnusfotol.

Tema abikaasa on vandeadvokaat Allar Jõks. Nad abiellusid 2021. aastal, neil on poeg (s 2019).

Viited
------

1. 1 2  Raul Sulbi. "Loodusmuuseumi direktoriks saab Heidi Vilu". Postimees, 9. november 2011 (vaadatud 11. novembril 2011)
2. ↑  "Asta Tuusti juhib Eesti loodusmuuseumi". Virumaa Teataja nr 45, 6. märts 2019. Lk 5
3. ↑  Vilistlased Tartu Karlova Kooli kodulehel
4. 1 2 3  Heidi Vilu profill portaalis LinkedIn (vaadatud 11. novembril 2011)
5. ↑  Heidi Vilu. "Ökoloogilised ehitusmaterjalid ja ökomajad Eestis"[*alaline kõdulink*]. Kokkuvõte Tartu Ülikooli loodus- ja tehnoloogiateaduskonna kodulehel (vaadatud 11. novembril 2011)
6. ↑   (vaadatud 11. novembril 2011)
7. ↑  "Loodusmuuseumi hakkab juhtima võhikust modell?" Eesti Ekspress, 10. november 2011
8. ↑  Loodusmuuseum kritiseerib nigelalt korraldatud juhikonkurssi. ERR Uudised, 23. november 2011
9. ↑  "Ministeerium: loodusmuuseum vajab praegu just Heidi Vilu lähenemist". Õhtuleht, 24. november 2011 (vaadatud 24. novembril 2011)
10. ↑  "Ekspress rikkus head ajakirjandustava: Loodusmuuseumi juht ei ole võhikust modell". Eesti Ekspress, 22. märts 2012
11. ↑  "Allar Jõks leidis uue kallima". Kroonika, 6. november 2011
12. ↑  "LP Allar Jõks: eks mult ole otse ka küsitud, et lolliks oled läinud või?" Eesti Päevaleht, 9. juuli 2016
13. ↑  "ÕL VIDEO | Värske abielupaar Allar ja Heidi Jõks jõudsid altari ette tänu pojale: tahtsime, et kõigil oleks üks perekonnanimi ja mõte" Õhtuleht, 20. august 2021
14. ↑  "KLÕPS | Heidi Vilu ja Allar Jõks näitasid imearmsat beebit". Kroonika, 26. aprill 2019

Välislingid
-----------

* Raul Sulbi. "Loodusmuuseumi direktoriks saab Heidi Vilu". Postimees, 9. november 2011
* Peeter Ernits. "Miks kaunis lilleneiu direktoriks pandi". Maaleht nr 48, 1. detsember 2011. Lk 8–9
* Priit Pullerits. "Heidi Vilu – meedia käki ohver". Postimees, 17. detsember 2011
* Heidi Vilu. "Nahka pistetud kalast tuljakuni ehk Heidi Vilu tihe päev". Postimees, 2. veebruar 2013

|  |  |  |
| --- | --- | --- |
| Eelnev**Maris Laja** | **Eesti Loodusmuuseumi direktor**2011–2019 | Järgnev**Asta Tuusti** |
| Eelnev**Asta Tuusti** | **Eesti Loodusmuuseumi direktor**2021–... | Järgnev**...** |